# UVJETI I KRITERIJI ZA OTKUP PROIZVODA

# KATEGORIJA: Poljoprivredno prehrambeni proizvodi

**Uvjeti za otkup proizvoda**

Ponudu mogu podnijeti proizvođači koji ispunjavaju slijedeće uvjete:

* registrirani su za proizvodnju određenog prehrambenog proizvoda,
* proizvode prehrambene proizvode u registriranom ili odobrenom objektu,
* provode redovite kontrole zdravstvene ispravnosti proizvoda,
* upisani su u registra trošarinski obveznika te ispunjavaju sve propise koji se odnose na trošarinske obveznike (primjenjivo za proizvođače alkoholnih pića),
* mogu osigurati količine proizvoda navedene u nabavi.

**Ponuditelj mora biti registriran za proizvodnju prehrambenog proizvoda.** Ako se radi o obiteljskim poljoprivrednim gospodarstvima oni moraju imati upisanu dopunsku djelatnost prerade u Upisniku obiteljskih poljoprivrednih gospodarstava (NN 62/2019), dok obrtnici i trgovačka društva moraju imati registriranu djelatnost proizvodnje prehrambenih proizvoda.

Prehrambeni proizvod koji se nudi **mora potjecati iz registriranog odnosno odobrenog objekata u poslovanju s hranom.**

**Prehrambeni proizvodi koji se nudi mora se redovito kontrolirati u ovlaštenim laboratorijima.** Kontrola zdravstvene ispravnosti proizvoda provodi se periodično sukladno HACCAP planu odnosno elaboratu dobre proizvođačke prakse.

**Proizvođači alkoholnih pića (vino, pivo, rakija, likeri) moraju se upisati u registra trošarinski obveznika te ispuniti sve propise koji se odnose na trošarinske obveznike.**

**Dokumenti kojima se potvrđuje ispunjenje uvjeta i kriterija**

Prilikom predaje ponude ponuditelj (proizvođač prehrambenog proizvoda) treba priložiti popratne dokumente kojima dokazuju ispunjavanje uvjeta i kriterija propisanih predmetnom nabavom. To su:

* preslika rješenja o upisu u Upisnik obiteljskih poljoprivrednih gospodarstava ili izvod iz obrtnog odnosno sudskog registra (dokazuje registraciju dopunske djelatnosti prerade odnosno djelatnost proizvodnje prehrambenog proizvoda),
* preslika rješenja o registraciji subjekata odnosno registraciji ili odobravanju objekta u poslovanju s hranom izdanu od nadležnog tijela (dokazuje posjedovanje poslovnog prostora koji ispunjava sanitarno-tehničke i higijenske uvjete za proizvodnju prehrambenih proizvoda);
* dokaz o upisu u registar trošarinskih obveznika u skladu s posebnim propisom kojim se uređuje trošarinski sustav oporezivanja (dokazuje status trošarinskog obveznika, primjenjivo samo za proizvođače alkoholnih pića),
* preslika dokaza o mikrobiološkoj ispravnosti proizvoda od strane akreditiranog laboratorija (dokazuje zdravstvenu ispravnost proizvoda),
* izjava o podrijetlu proizvoda (dokazuje podrijetlo proizvoda),
* preslika dokaza o pravu korištenja znaka “eko-proizvod” (dokazuje da se radi o eko proizvodu) ili dokaz o proizvodu iz integrirane proizvodnje

Ekonomski najpovoljnija ponuda

Vrijednost nabave 40.000 kn sa PDV-om

BITNO – mjesto isporuke – Sali

**NAČIN BODOVANJA**

|  |  |  |
| --- | --- | --- |
| Redni broj | Kriterij | Broj bodova |
| 1. | Cijena ponude | 65 bodova |
| 2. | Kriterij po standardima kvalitete | 20 bodova |
| 3. | Kriterij opterećenja okoliša transportom | 15 bodova |
| Ukupno: | | 100 bodova |

**KRITERIJ CIJENE**

Cijena 65%

**broj bodova = najniža cijena valjane ponude ponuđene u postupku / cijena valjane ponude koja je predmet ocjene x 65**

Cijenu ponude ponuditelj upisuje u Ponudbeni list - Uvez ponude. Dobiveni rezultat će se zaokružiti na dvije decimale, radi lakšeg raspisivanja i izračuna ekonomski najpovoljnije ponude.

**KRITERIJ PO STANDARDIMA KVALITETE**

Način proizvodnje 20%

* konvencionalna proizvodnja – 0
* integrirana proizvodnja – 10 bodova
* ekološka proizvodnja – 20

**KRITERIJ OPTEREĆENJA OKOLIŠA TRANSPORTOM**

Prometna udaljenost 15%

* udaljenost ≥ 101 km – 0 bodova
* udaljenost od 71 – 100 – 5 bodova
* udaljenost od 51 – 70 km – 10 bodova
* udaljenost do ≤ 50 km – 15 bodova

Za prometnu udaljenost računa se duljina službene prometnice, plus duljinu morske putne linije za dolazak na Dugi otok, od mjesta proizvodnje ponuđenog proizvoda do mjesta isporuke robe, FCO Sali. S obzirom da se radi o transportu robe (dostava do mjesta isporuke) za prometnu udaljenost do mjesta isporuke računa se trajektna transportna linija Zadar – Brbinj (najbliža luka do mjesta isporuke koja uključuje prijevoz vozila).

## Potkategorija 1: Maslinovo ulje

* otkupna količina 130 litara

***INFO ZA AMBALAŽU:***

Ponuditelj može ponuditi proizvod u vlastitoj ambalaži. U tom slučaju Ponuditelj snosi trošak ambalaže, a u ponudbenom listu prikazuje jediničnu i ukupnu cijenu sirovine sukladno zadanoj otkupnoj količini.

Ponuditelj može odabrati ambalažu koja se nudi od strane Javne ustanove Park prirode Telašćica koja će biti ustupljena odabranom Ponuditelju za pakiranje / flaširanje poljoprivredno prehrambenog proizvoda. Trošak dostave ambalaže odabranom Ponuditelju snosi Javna ustanova „Park prirode Telašćica“. U slučaju da se prihvati ustupanje ambalaže Javne ustanove, ista ima sljedeće kriterije:

* zapremina 100 ml, ovalna, visina 240 mm, širina 41,2 mm, grlo 11 mm, čep pluto s kapicom
* staklo, tamno smeđa boja
* naljepnica prozirna PVC, ima vizualni identitet projekta IEC Grpašćak uz navođenje podataka i uvjeta proizvođača
* ambalažu i etikete bi Ustanova ustupila odabranom proizvođaču za pakiranje / flaširanje sirovine
* zapremina 250 g, ovalna
* staklo, prozirna, čep aluminijski s navojem
* naljepnica prozirna PVC, ima vizualni identitet projekta IEC Grpašćak uz navođenje podataka i uvjeta proizvođača
* ambalažu i etikete bi Ustanova ustupila odabranom proizvođaču za pakiranje / flaširanje sirovine

## Potkategorija 2 – Med

* otkupna količina 100 kg

***INFO ZA AMBALAŽU:***

Ponuditelj može ponuditi proizvod u vlastitoj ambalaži. U tom slučaju Ponuditelj snosi trošak ambalaže, a u ponudbenom listu prikazuje jediničnu i ukupnu cijenu sirovine sukladno zadanoj otkupnoj količini.

Ponuditelj može odabrati ambalažu koja se nudi od strane Javne ustanove Park prirode Telašćica koja će biti ustupljena odabranom Ponuditelju za pakiranje / flaširanje poljoprivredno prehrambenog proizvoda. Trošak dostave ambalaže odabranom Ponuditelju snosi Javna ustanova „Park prirode Telašćica“. U slučaju da se prihvati ustupanje ambalaže Javne ustanove, ista ima sljedeće kriterije:

* zapremina 250 g, ovalna
* staklo, prozirna, čep aluminijski s navojem
* naljepnica prozirna PVC, ima vizualni identitet projekta IEC Grpašćak uz navođenje podataka i uvjeta proizvođača
* ambalažu i etikete bi Ustanova ustupila odabranom proizvođaču za pakiranje / flaširanje sirovine

## Potkategorija 3 – Džem

* otkupna količina 100 kg

***INFO ZA AMBALAŽU:***

Ponuditelj može ponuditi proizvod u vlastitoj ambalaži. U tom slučaju Ponuditelj snosi trošak ambalaže, a u ponudbenom listu prikazuje jediničnu i ukupnu cijenu sirovine sukladno zadanoj otkupnoj količini.

Ponuditelj može odabrati ambalažu koja se nudi od strane Javne ustanove Park prirode Telašćica koja će biti ustupljena odabranom Ponuditelju za pakiranje / flaširanje poljoprivredno prehrambenog proizvoda. Trošak dostave ambalaže odabranom Ponuditelju snosi Javna ustanova „Park prirode Telašćica“. U slučaju da se prihvati ustupanje ambalaže Javne ustanove, ista ima sljedeće kriterije:

* zapremina 250 g, ovalna
* staklo, prozirna, čep aluminijski s navojem
* naljepnica prozirna PVC, ima vizualni identitet projekta IEC Grpašćak uz navođenje podataka i uvjeta proizvođača
* ambalažu i etikete bi Ustanova ustupila odabranom proizvođaču za pakiranje / flaširanje sirovine

## Potkategorija 4 – Liker

* prihvatljive voćke su rogač i smokva
* otkupna količina 140 litara

***INFO ZA AMBALAŽU:***

Ponuditelj može ponuditi proizvod u vlastitoj ambalaži. U tom slučaju Ponuditelj snosi trošak ambalaže, a u ponudbenom listu prikazuje jediničnu i ukupnu cijenu sirovine sukladno zadanoj otkupnoj količini.

Ponuditelj može odabrati ambalažu koja se nudi od strane Javne ustanove Park prirode Telašćica koja će biti ustupljena odabranom Ponuditelju za pakiranje / flaširanje poljoprivredno prehrambenog proizvoda. Trošak dostave ambalaže odabranom Ponuditelju snosi Javna ustanova „Park prirode Telašćica“. U slučaju da se prihvati ustupanje ambalaže Javne ustanove, ista ima sljedeće kriterije:

* zapremina 200ml, ovalna, visina 300 mm, širina 55 mm, grlo 18 mm, čep pluto s kapicom
* staklo, tamno smeđa boja
* naljepnica prozirna PVC, ima vizualni identitet projekta IEC Grpašćak uz navođenje podataka i uvjeta proizvođača
* ambalažu i etikete bi Ustanova ustupila odabranom proizvođaču za pakiranje / flaširanje sirovine

**ODREĐIVANJE NAJPOVOLJNIJEG PONUDITELJA PREMA NAVEDENIM KRITERIJIMA ZA ODABIR EKONOMSKI NAJPOVOLJNIJE PONUDE**

Nakon što Naručitelj za svakog ponuditelja utvrdi bodovnu vrijednost prema pojedinim kriterijima, zbrojit će se bodovi dodijeljeni mu po svakom od kriterija kako bi se dobio ukupan broj bodova za pojedinog ponuditelja. Najpovoljniji je onaj ponuditelj koji će ostvariti ukupni najveći broj bodova prema svim navedenim kriterijima.

Sukladno članku 302. st. 5. ZJN 2016 ako su dvije ili više valjanih ponuda jednako rangirane prema kriteriju za odabir ponude, javni naručitelj odabrat će ponudu koja je zaprimljena ranije.

# KATEGORIJ 2 – Suveniri

Ekonomski najpovoljnija ponuda

Vrijednost nabave 30.000 kn sa PDV-om

BITNO – mjesto isporuke – Sali

|  |  |  |
| --- | --- | --- |
| **Redni broj** | **Kriterij** | **Broj bodova** |
| 1. | Cijena ponude | 70 bodova |
| 2. | Kriterij opterećenja okoliša transportom | 30 bodova |
| Ukupno: | | 100 bodova |

**NAČIN BODOVANJA**

**KRITERIJ CIJENE**

Cijena 70%

**broj bodova = najniža cijena valjane ponude ponuđene u postupku / cijena valjane ponude koja je predmet ocjene x 70**

Cijenu ponude ponuditelj upisuje u Ponudbeni list - Uvez ponude. Dobiveni rezultat će se zaokružiti na dvije decimale, radi lakšeg raspisivanja i izračuna ekonomski najpovoljnije ponude.

**KRITERIJ OPTEREĆENJA OKOLIŠA TRANSPORTOM**

Prometna udaljenost 30%

* udaljenost ≥ 101 km – 0 bodova
* udaljenost od 71 – 100 – 5 bodova
* udaljenost od 51 – 70 km – 10 bodova
* udaljenost do ≤ 50 km – 15 bodova

Za prometnu udaljenost računa se duljina službene prometnice, plus duljinu morske putne linije za dolazak na Dugi otok, od mjesta proizvodnje ponuđenog proizvoda do mjesta isporuke robe, FCO Sali. S obzirom da se radi o transportu robe (dostava do mjesta isporuke) za prometnu udaljenost do mjesta isporuke računa se trajektna transportna linija Zadar – Brbinj (najbliža luka do mjesta isporuke koja uključuje prijevoz vozila).

**ODREĐIVANJE NAJPOVOLJNIJEG PONUDITELJA PREMA NAVEDENIM KRITERIJIMA ZA ODABIR EKONOMSKI NAJPOVOLJNIJE PONUDE**

Nakon što Naručitelj za svakog ponuditelja utvrdi bodovnu vrijednost prema pojedinim kriterijima, zbrojit će se bodovi dodijeljeni mu po svakom od kriterija kako bi se dobio ukupan broj bodova za pojedinog ponuditelja. Najpovoljniji je onaj ponuditelj koji će ostvariti ukupni najveći broj bodova prema svim navedenim kriterijima.

Sukladno članku 302. st. 5. ZJN 2016 ako su dvije ili više valjanih ponuda jednako rangirane prema kriteriju za odabir ponude, javni naručitelj odabrat će ponudu koja je zaprimljena ranije.

## Prirodni kozmetički proizvodi

**Uvjeti za otkup**

Ponudu mogu podnijeti proizvođači prirodne kozmetike koji ispunjavaju slijedeće uvjete:

* registrirani su za proizvodnju kozmetičkih proizvoda,
* prijavili su djelatnost proizvodnje kozmetičkih proizvoda,
* proizvode kozmetiku u objektima koji ispunjava sanitarno - tehničke i higijenske uvjete propisane za proizvodnju i stavljanje na tržište kozmetičkih proizvoda,
* provode redovite kontrole zdravstvene ispravnosti proizvoda,
* mogu osigurati količine proizvoda navedene u nabavi.

Proizvođači kozmetičkih proizvoda **moraju biti registrirani za obavljanje djelatnost proizvodnje kozmetičkih proizvoda.** Ako se radi o obiteljskim poljoprivrednim gospodarstvima oni moraju imati upisanu dopunsku djelatnost proizvodnje kozmetičkih proizvoda u Upisniku obiteljskih poljoprivrednih gospodarstava (NN 62/2019), dok obrtnici i trgovačka društva moraju imati registriranu djelatnost proizvodnje kozmetičkih proizvoda. Dodatno, **proizvođači kozmetičkih proizvoda, prije pokretanja proizvodnje moraju Ministarstvu zdravstva RH prijaviti djelatnost proizvodnje kozmetičkih proizvoda.**

Proizvodnja kozmetičkih proizvoda, bez obzira na oblik registracije djelatnosti (tvrtka/obrt/OPG) i opseg proizvodnje **mora se obavljati u objektima koji ispunjava sanitarno-tehničke i higijenske uvjete za proizvodnju zdravstveno ispravnih kozmetičkih proizvoda.** Za razliku od objekata za proizvodnju prehrambenih proizvoda ne postoji formalna registracija odnosno odobrenje objekta, a proizvođač snosi odgovornost ako objekti nisu uređeni i opremljeni u skladu s propisima.

**Zdravstvena ispravnost kozmetičkih proizvoda, koji se prodaju na tržištu, mora se redovito kontrolirati u akreditiranim laboratorijima.**

Uz navedeno, proizvođači kozmetičkih proizvoda moraju ispuniti i čitav niz specifičnih uvjeta kao što su izrada sigurnosno-tehničkih listova za korištene sirovine, prijava kozmetičkih proizvoda na CPNC INTRNET (EUROPSKI PORTAL PROIZVOĐAČA KOZMETIKE eng. Cosmetic products notification portal), izrada deklaracije proizvodu na INCI jeziku (uz hrvatski) itd. **Međutim, ovi uvjeti uobičajeno nisu predmet specifikacija u javnim natječajima, već se provjeravaju tijekom inspekcijskih nadzora.**

**Dokumenti kojima se potvrđuje ispunjenje uvjeta i kriterija**

Prilikom predaje ponude za javnu nabavu ponuditelj treba priložiti popratne dokumente kojima dokazuju ispunjavanje uvjeta i kriterija propisanih predmetnom javnom nabavom. To su:

* preslika rješenja o upisu u Upisnik obiteljskih poljoprivrednih gospodarstava ili izvod iz obrtnog odnosno sudskog registra (dokazuje registraciju dopunske djelatnosti proizvodnje kozmetičkih proizvoda),
* kopija potvrde o prijavi djelatnosti proizvodnje kozmetičkih proizvoda (dokazuje legalnost obavljanja djelatnosti),
* preslika dokaza o zdravstvenoj ispravnosti kozmetičkog proizvoda (dokazuje zdravstvenu ispravnost proizvoda),
* izjava o sirovinama korištenim za proizvodnju kozmetičkih proizvoda (dokazuje korištenje sirovina),
* izjava o podrijetlu proizvoda (dokazuje podrijetlo proizvoda),

### Potkategorija 1 – prirodni sapun

* količina otkupa: 100 komada
* težina svakog pojedinog proizvoda u rasponu od 50 – 100 grama
* sapun treba biti izrađen od mediteranskog aromatičnog bilja

### Potkategorija 2 – macerat / uljna iscrpina

* količina otkupa: 50 komada
* zapremina pojedinog pakiranja u rasponu od 50 - 100 ml
* prihvatljive biljke za proizvodnju macerata: Smilje i Gospina trava

## Suveniri od drveta

**Uvjeti za otkup**

Ponudu mogu podnijeti ponuditelji koji ispunjavaju slijedeće uvjete:

* registrirani su za proizvodnju predmeta opće uporabe,
* prijavili su djelatnost proizvodnje predmeta opće uporabe,
* proizvode predmete opće uporabe u objektima koji ispunjava sanitarno-tehničke i higijenske uvjete propisane za proizvodnju i stavljanje na tržište predmeta opće uporabe,
* mogu osigurati količine proizvoda navedene u nabavi.

Proizvođači predmeta opće uporabe **moraju biti registrirani za obavljanje djelatnost proizvodnje predmeta opće uporabe.** Ako se radi o obiteljskim poljoprivrednim gospodarstvima oni moraju imati upisanu dopunsku djelatnost proizvodnje predmeta opće uporabe u Upisniku obiteljskih poljoprivrednih gospodarstava (NN 62/2019), dok obrtnici i trgovačka društva moraju imati registriranu djelatnost proizvodnje predmeta opće uporabe.

Proizvodnja predmeta opće uporabe **mora se obavljati u objektima koji ispunjava sanitarno-tehničke i higijenske uvjete za proizvodnju predmeta opće uporabe.** Za razliku od objekta za proizvodnju prehrambenih proizvoda ne postoji formalna registracija odnosno odobrenje objekta, a proizvođač snosi odgovornost ako objekti nisu uređeni i opremljeni u skladu s propisima.

**Dokumenti kojima se potvrđuje ispunjenje uvjeta i kriterija**

Prilikom predaje ponude za javnu nabavu ponuditelj treba priložiti popratne dokumente kojima dokazuju ispunjavanje uvjeta i kriterija propisanih predmetnom javnom nabavom. To su:

* preslika rješenja o upisu u Upisnik obiteljskih poljoprivrednih gospodarstava ili izvod iz obrtnog odnosno sudskog registra (dokazuje registraciju dopunske djelatnosti proizvodnje predmeta opće uporabe),
* kopija potvrde o prijavi djelatnosti proizvodnje predmeta opće uporabe (dokazuje legalnost obavljanja djelatnosti),
* izjava o sirovinama korištenim za proizvodnju predmeta opće uporabe (dokazuje korištenje sirovina),
* izjava o podrijetlu proizvoda (dokazuje podrijetlo proizvoda),
* preslika dokaza o pravu korištenja neobveznih oznaka kvalitete proizvoda (dokazuje da se radi o proizvodu dodane vrijednosti za potrošače).

### Potkategorija 1 – suvenir od maslinova drveta manjih dimenzija

Pod manjim dimenzijama smatraju se predmeti tipa manja ukrasna kuhinjska daščica, magnet na drvenoj pločici i slično.

* Otkupna količina: 150 komada
* Sirovina: drvo masline
* Motiv:
* uporabni predmet
* ukrasni predmet koji ima motiv lokalnog značenja (motiv karakterističan za Dugi otok ili Park prirode Telašćica)

### Potkategorija 2 – suvenir od maslinova drveta većih dimenzija

Pod većim dimenzijama smatraju se predmeti tipa kuhinjska daska, pladanj / poslužnik, veća zdjela, drvena boca i slično.

* Otkupna količina: 100 komada
* Sirovina: drvo masline
* Motiv:
* uporabni predmet
* ukrasni predmet koji ima motiv lokalnog značenja (motiv karakterističan za Dugi otok ili Park prirode Telašćica)